section_heading: Životopis
paragraph_text: Rođen je kao sin baruna Bernarda III. Oršića i njegove supruge Ane Oršić rođ. Patačić. Školovao se u Bologni i Beču, ali je 1741. godine prekinuo bečki studij prava i posvetio se vojničkom pozivu. U svojoj dugoj karijeri časnika Habsburške carske vojske sudjelovao u više ratova i u velikom broju bitaka, među kojima u Ratu za austrijsko nasljeđe (1740-1748) i Sedmogodišnjem ratu (1756-1763). Stalno napredujući u karijeri, dosegao je čin podmaršala (feldmarschalleutnant).